b'\n_START_ARTICLE_\nRegina Maci\xc5\xabt\xc4\x97\n_START_SECTION_\nBiografija\n_START_PARAGRAPH_\n1953\xe2\x80\x931959\xc2\xa0m. mok\xc4\x97si Jok\xc5\xabbavo a\xc5\xa1tuonmet\xc4\x97je mokykloje, 1959\xe2\x80\x931964\xc2\xa0m. Kretingos vidurin\xc4\x97je mokykloje. 1966\xe2\x80\x931971\xc2\xa0m. studijavo LSSR konservatorijoje, Veronikos Fakejevait\xc4\x97s solinio dainavimo klas\xc4\x97je. 1971\xe2\x80\x932006\xc2\xa0m. LSSR filharmonijos solist\xc4\x97. Dainavo ir LSSR operos ir baleto teatre. Nuo 1988\xc2\xa0m. LSSR konservatorijos (nuo 1992\xc2\xa0m. Lietuvos muzikos akademija, nuo 2004\xc2\xa0m. Lietuvos muzikos ir teatro akademija) d\xc4\x97stytoja, 2005\xe2\x80\x932006\xc2\xa0m. Dainavimo katedros ved\xc4\x97ja; profesor\xc4\x97. Mokin\xc4\x97s: Natalija Katilien\xc4\x97, Dalia Ku\xc5\xbemarskyt\xc4\x97, Liora Grodnikait\xc4\x97, Lauryna Bend\xc5\xbeiunait\xc4\x97, Ieva Prudnikovait\xc4\x97, Viktorija Stanelyt\xc4\x97, Gunta David\xc4\x8duka.\n_START_SECTION_\nK\xc5\xabryba\n_START_PARAGRAPH_\nRepertuar\xc4\x85 sudaro \xc4\xafvairi\xc5\xb3 stili\xc5\xb3 kamerin\xc4\x97 muzika ir monumentali\xc5\xb3 vokalini\xc5\xb3 instrumentini\xc5\xb3 k\xc5\xabrini\xc5\xb3 solo partijos. Sta\xc5\xbeavo 1972\xc2\xa0m. Bulgarijoje, J. S. Bacho vasaros akademijoje (\xc5\xa0tutgartas, 1990\xc2\xa0m.), 1993\xc2\xa0m. Mocarteume (Zalcburgas). Gastroliavo Vakar\xc5\xb3 Europos \xc5\xa1alyse, Kanadoje, JAV, Japonijoje.'